3 
maximi momenti fuerunt herbarium atque libri manuscripti profes¬ 
soris Lipsiensis, beati Mettenii, praematuro fato litteris erepti, 
quorum usus et perlustratio benignitate eximia veneratissimi 
praeceptoris mei Alexandri Braun permissa mihi erat, qui etiam 
observationes suas de generibus Isoeti et Marsilia, qua est singu¬ 
lari benevolentia, mecum communicavit. Quod ad Equiseta attinet 
auctoritatem amici mei, cl. Milde plane secutus sum atque species 
africanas, ut ille eas in monographia de hoc genere constituit, enu¬ 
meravi. Enumerationem clarissimorum collectorum hoc loco prae¬ 
termitto, quia in singulis speciebus, quantum potui, accuratissima 
litteraturae documenta dedi collectoresque addidi. Quod ad enu 
merationem specierum a Willemet, Noronha aliis minus notis 
botanicis descriptarum in catalogo attinet, monendum est, non¬ 
nullas synonyma tantum esse specierum jam prius descriptarum, 
alias novas videri. Hoc autem comparatione solum speciminum 
originalium, quae quantum scimus, adhuc exstant, discerni potest. 
In ordine generum aptum mihi visum est, certo systemate uti 
atque in singulis generibus species secundum seriem alphabeticam 
disponere. Quam ad rem perficiendam systema cl. Mettenii elegi, 
quod primum in libro suo «Filices horti Lipsiensis« divulgavit, 
postea autem in aliis libris suis valde emendavit. In hoc systemate 
permulta parva genera, quae a viris cl. Presl, Fee aliisque con¬ 
stituta erant, in pauca magna conjunguntur, quoad formatio sororum 
aequalis est, — quae res tot formas in unum genus congregavit, 
ut complures typos primarios ad explicandas singularum formarum 
series agnoscere debeamus. Illorum clarissimorum virorum distri¬ 
butio, quae imprimis modum fructificationis et nervaturae fili¬ 
cum respicit, parvi autem momenti existimat habitum, non re¬ 
spondet naturali distributioni, secundum quam primo loco habi¬ 
tus atque crescendi rationes, deinde demum fructificatio observandae 
sunt. Ita generibus Pteridis, Aspidii, Polypodii, Aspleni in cir¬ 
cumscriptione, quae nunc exstat, complura satis distincta genera 
comprehenduntur, quae ex distributione naturali facile ita secerni 
